อาการเริ่มเป็นเมื่อวาน ผมมีแาการเวลาก้มจะมีอาการปวดหัวด้านขวาและไอก็จะมีอาการเจ็บหัวด้านขวาเหมือนกัน ตอนนี้เริ่มปวดมาถึงตาด้านขวาแล้วทำไงได้บ้างคับ
สวัสดีค่ะ อาการปวดหัวเวลาก้ม ไอ เบ่ง อาจเกิดจาก- กล้ามเนื้อบริเวณกระโหลกศีรษะเกิดการอักเสบ เช่น จากการโดนแทก เป็นต้น ดังนั้น เมื่อเกิดการเคลื่อนไหวหรือมีการยืดกล้ามเนื้อเกิดขึ้น เช่น จากการไอหรือจาม เบ่ง หรือก้มตัวดังกล่าว ก็จะทำให้รู้สึกเจ็บได้ และมักมีจุดกดเจ็บที่ชัดเจน- ไซนัสอักเสบ อาจทำให้มีอาการปวดศีรษะเวลาก้มหน้าและเปลี่ยนท่าได้ โดยจะรู้สึกปวดหน่วงๆ ตื้อ ๆ บริเวณหน้าผาก หรืออาจปวดกระบอกตา โหนกแก้ม แต่มักมีอาการอื่นๆ ของไซนัสอักเสบอยู่ เช่น คัดจมูก น้ำมูกไหล และการได้กลิ่นลดลง- มีโรคต่างๆ ในสมอง เช่น เนื้องอกในสมอง เยื่อหุ้มสมองอักเสบ มีน้ำคั่งในโพรงสมอง เลือดออกใต้เยื่อหุ้มสมอง เป็นต้น แต่อาการปวดจะรุนแรงขึ้นเรื่อยๆ รวมถึงมีอาการผิดปกติอื่นๆ อีก เช่น อาเจียน การเคลื่อนไหวของร่างกายผิดปกติ การมองเห็นผิดปกติ การได้ยินผิดปกติ เป็นต้น- จากการที่ต้องทำงานกับคอมพิวเตอร์ หรือทำงานเอกสารที่ต้องก้มคอเป็นเวลานาน อาจทำให้มีอาการปวดต้นคอ ปวดท้ายทอยและรู้สึกปวดหนักๆ หัวได้ โดยเฉพาะเวลาหัน หรือก้มหน้า เงยหน้า รวมถึงการไอ จามและเบ่งได้- หากอาการปวดเป็นมานานแบบต่อเนื่องหลายเดือนแล้ว คือปวดแบบเป็นๆ หายๆ อาจเกิดจากสาเหตุ เช่นปวดศีรษะจากความเครียด (tension-type headache)ปวดศีรษะไมเกรน เป็นต้นดังนั้น หากอาการเพิ่งเป็นมาไม่กี่วัน และเป็นไม่รุนแรง ก็อาจสังเกตอาการไปก่อน ในเบื้องต้น อาจทานยาแก้ปวด เช่น พาราเซตามอล ไอบูโพรเฟน ไพรอกซิแคม เป็นต้น ควรนอนหลับพักผ่อนให้เพียงพอ งดการทำงานแบบนั่งก้มคอมากไป ไม่ใช้สายตามากไป เป็นต้น หากอาการเจ็บหัว ปวดหัวไม่ดีขึ้น รือมีอาการผิดปกติอื่นๆ เพิ่มเติม ก็ควรไปพบแพทย์เพื่อตรวจหาสาเหตุและรักษาค่ะ